Nafa­rro­a­ko Par­la­men­tu­ak, 2021eko irailaren 16an egin­da­ko Osoko Bilkuran, honako era­ba­ki hau one­­­tsi zuen: “Erabakia. Horren bidez, Europako erakundeak premiatzen dira bertan behera utz ditzaten afganiar migratzaileei Europara heltzea eragozten dien Turkiarekiko akordioa”.

Lege­bil­­­tza­rre­ko Erre­ge­la­men­du­ko 114. arti­ku­lu­an eza­rri­ta­koa betez, aipa­tu era­ba­kia Nafa­rro­a­ko Par­la­men­tu­ko Aldiz­ka­ri Ofi­zi­a­le­an argi­ta­ra dadin agin­tzen dut. Hona tes­tua:

“1. Nafarroako Parlamentuak Europako erakundeak premiatzen ditu bertan behera utz ditzaten afganiar migratzaileei Europara heltzea eragozten dien Turkiarekiko akordioa eta Afganistanerako deportazioak.

2. Nafarroako Parlamentuak Europako erakundeak premiatzen ditu korridore humanitario bat ezar dezaten Afganistandik atera nahi duten asilo-eskatzaileentzat.

3. Nafarroako Parlamentuak Espainiako Gobernua premiatzen du Europako Parlamentuan jardun dezan, korridore humanitario bat ezartzeko Afganistandik atera nahi duten asilo-eskatzaileentzat.

4. Nafarroako Parlamentuak Nafarroako Gobernua premiatzen du urgentziaz taxutu dezan harrera-plan bat eta udalei eska diezaien babes-hiri deklaratzeko, aberriratutakoak eta exiliatuak hartze aldera.

5. Nafarroako Parlamentuak Nafarroako Gobernua premiatzen du protokolo berezi bat ezar dezan egoera horretan diren emakume eta adingabeentzat, haien beharrizanak betetzeko.

6. Nafarroako Parlamentuak Europako Parlamentua premiatzen du abian jar dezan 2001/55/EE Zuzentaraua, lekualdatutako pertsona ugari etorriz gero aldi baterako babesa emateko arauei eta Europar Batasuneko herrialdeen artean ekitatezko ahalegina sustatzeko neurriei buruzkoa”.

Iruñean, 2021eko irailaren 17an

Lehendakaria: Unai Hualde Iglesias